Abdul Fatah Yunus

Abdul Fatah Yunus al-Ubaydi (arabisk: العبيدي ‎يونس‎ عبد الفتاح‎; ʿAbd al-Fataḥ Yūnus al-ʿUbaydī; født 1944, myrdet 28. juli 2011) var en libysk offiser og politiker. Han støttet Muʿammar al-Qaḏḏāfīs statskupp i 1969, og har blitt beskrevet som «al-Qaḏḏāfīs nr. 2» og «Libyas nest mektigste mann». Han var landets viktigste offiser (med rangen generalmajor) og innenriksminister før han gikk av fra alle sine offentlige stillinger 22. februar 2011 for å støtte opprøret i Libya i 2011. Han oppfordret samtidig befolkningen til å støtte opprøret mot al-Qaḏḏāfī.

Yūnus al-ʿUbaydī var anti-al-Qaḏḏāfī-styrkenes viktigste militære leder og ledet dem i en rekke slag, men 28. juli ble han arrestert for å bli forhørt i Binġāzī. Senere samme dag ble han drept, omstendighetene rundt drapet er usikre. Anti-al-Qaḏḏāfī-opprørernes leder Mustafa Abd al-Jalil sa han ble drept av pro-al-Qaḏḏāfī-angripere, mens al-Qaḏḏāfīs regjering sa at han ble drept av opprørerne fordi disse trodde han var en dobbelagent.

Referanser 

Libyske politikere
Personer fra Al Jabal al Akhdar
Fødsler i 1944
Dødsfall i 2011